S-1574/2019

Dómur:

Mál þetta, sem var tekið til dóms 29. nóvember 2019, höfðaði lögreglustjórinn á höfuðborgarsvæðinu með ákæru 24. september 2019 á hendur Þ-kvk-þgf Ó-kvk-þgf, kt. 0000000000, [...];,,fyrir eftirtalin brot:

I.

Fíkniefnalagabrot með því að hafa:

1. Að kvöldi miðvikudagsins 27. mars 2018, [...] í Hafnarfirði, haft í vörslum sínum 2,34 g af amfetamíni sem lögregla fann við leit í tösku ákærðu.

2. Mánudaginn 21. maí 2018, sem farþegi í bifreiðinni [...], á Reykjanesbraut á móts við Hnoðraholt í Garðabæ, haft í vörslum sínum 0,33 g af amfetamíni, 0,53 g af maríhúana og 0,39 g af tóbaksblönduðu kannabisefni sem lögregla fann við leit í tösku ákærðu.

3.

Laugardaginn 16. júní 2018, sem farþegi í bifreiðinn [...

] framan við […] í Reykjanesbæ, haft í vörslum sínum 0,26 g af amfetamíni og 0,42 g af tóbaksblönduðu kannabisefni sem lögregla fann við leit á ákærðu og í bifreiðinni.

Teljast brot þessi varða við 2. gr., sbr. 5. gr. laga um ávana og fíkniefni nr. 65/1974, sbr. og 6. gr. sömu laga, að því er varðar meðferð ákærðu á 0,53 g af maríhúana og 0,81 g af tóbaksblönduðu kannabisefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Umferðar og fíknefnalagabrot með því að hafa föstudaginn 1. júní 2018, ekið bifreiðinni [...], án gildra ökuréttinda og óhæf til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 450 ng/ml, metamfetamín 230 ng/ml, tetrahýdrókannabínól 2,3 ng/ml, fenazepam 170 ng/ml og alprazolam 72ng/ml) um bifreiðastæði Kringlunnar í Reykjavík, þar sem lögregla hafði afskipti af henni og jafnframt á sama tíma haft í vörslum sínum 1,23 g af amfetamíni og 1,71 g af maríhúana, sem lögregla fann við leit á ákærðu.

Telst brot þetta varða við 1., sbr. 2. mgr., 45. gr. a, 1., sbr. 2. mgr. 44. gr., 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. gr. laga um ávana og fíkniefni nr. 65/1974, sbr. og 6. gr. sömu laga, að því er varðar meðferð ákærðu á 1,71 g maríhúana, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Umferðalagabrot með því að hafa:

1. Fimmtudaginn 25. júlí 2018 ekið bifreiðinni [...], án gildra ökuréttinda og óhæf til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 1200 ng/ml, tetrahýdrókannabínól 7,1 ng/ml og fenazepam 330 ng/ml), frá Vogum á Vatnsleysuströnd um Reykjanesbraut, þar sem lögregla stöðvaði akstur hennar á móts við Álverið í Straumsvík í Hafnarfirði.

2. Föstudaginn 17. ágúst 2018 ekið bifreiðinni [...], án gildra ökuréttinda og óhæf til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 655 ng/ml, tetrahýdrókannabínól 1,8 ng/ml, alprazólam 13 ng/ml, díazepam 105 ng/ml, fanezepam 280 ng/ml og nordíazepam 150 ng/ml), frá bifreiðastæði framan við [...] í Hafnarfirði og að Hlíðarbergi þar sem lögregla stöðvaði akstur hennar skammt frá Setbergstorgi.

Teljast brot þessi varða við 1., sbr. 2. mgr., 45. gr. a, 1., sbr. 2. mgr. 44. gr. og 1. mgr. 48. gr., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Jafnframt er krafist upptöku á framangreindum fíkniefnum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærða sótti ekki þing við þingfestingu málsins 29. nóvember 2019 og boðaði ekki forföll en í fyrirkalli sem var ásamt ákæru birt ákærðu 6. nóvember 2019 var tekið fram að yrði ekki sótt þing af hennar hálfu mætti hún búast við því að fjarvist hennar yrði metin til jafns við það að hún viðurkenndi að hafa framið þau brot sem hún væri ákærð fyrir og að dómur yrði lagður á málið að henni fjarstaddri, sbr. 1. mgr. 161. gr. laga nr. 88/2008 um meðferð sakamála.

Með vísan til ofanritaðs og gagna málsins að öðru leyti telur dómurinn sannað að ákærða hafi framið þá háttsemi sem ákært er út af.

Fíkniefnalagabrot ákærðu í ákærulið um

I. 1

3 og II. í ákæru teljast öll varða 2. gr., sbr. 5. og 6. gr. laga nr. 65/1974, sbr. lög nr.

13/1985 og lög nr. 68/2001 og 2. gr.

, sbr. 1. mgr. 14. gr. reglugerðar um ávana og fíkninefni og önnur eftirlitsskyld efni nr. 233/2001, sbr. reglugerð nr. 848/2002

, sbr. 1. mgr. 180. gr. laga nr. 88/2008 um meðferð sakamála.

Önnur háttsemi ákærðu telst varða við þau lagaákvæði sem í ákæru greinir.

Ákærða er fædd […] og hefur þrisvar sinnum sætt refsingu samkvæmt framlögðu sakavottorði. Við ákvörðun refsingar í máli þessu hefur áhrif að ákærða var með dómi 21. febrúar 2015 sakfelld fyrir akstur án gildra ökuréttinda og undir áhrifum ávana og fíkniefna og dæmd til greiðslu 145.000 króna sektar og var svipt ökurétti í eitt ár frá 29. júní 2018 að telja. Með dómi 11. júlí 2019 var ákærða sakfelld fyrir akstur svipt ökurétti og undir áhrifum ávana og fíkniefna og dæmd til greiðslu 760.000 króna sektar og var gert að sæta þriggja ára ökuréttarsviptingu frá 30. ágúst 2019 að telja.

Brot þau sem ákærða hefur verið sakfelld fyrir í máli þessu voru öll framin fyrir uppkvaðningu áðurnefnds dóms frá 11. júlí 2019 og verður ákærðu því gerður hegningarauki samkvæmt 78. gr. almennra hegningarlaga nr. 19/1940.

Samkvæmt því sem að framan greinir um sakaferil ákærðu og að brotum hennar virtum þykir refsing hennar réttilega ákveðin 1.400.000 króna sekt og komi 48 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Með vísan til framangreinds ber með vísan til 101. og 102. gr. umferðarlaga nr. 50/1987 að svipta ákærðu ökurétti í tvö ár frá 30. ágúst 2022 að telja, en þann dag rennur ökuréttarsvipting sú sem ákærða hlaut með fyrrnefndum dómi frá 11. júlí 2019 sitt skeið á enda.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerð upptæk þau fíkniefni sem í dómsorði greinir.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur samtals 640.257 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, Þ-kvk-nf Ó-kvk-nf, greiði 1.400.000 króna sekt til ríkissjóðs og komi 48 daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærða er svipt ökurétti í tvö ár frá 30. ágúst 2022 að telja.

Ákærða sæti upptöku á 4,16 g af amfetamíni, 2,24 g af maríhúana og 0,81 g af tóbaksblönduðu kannabisefni.

Ákærða greiði 640.257 krónur í sakarkostnað.

M-kvk-nf H-kvk-nf H-kvk-nf

Ákærða sæti upptöku á 4,16 g af amfetamíni, 2,24 g af maríhúana og 0,81 g af tóbaksblönduðu kannabisefni.

Ákærða greiði 640.257 krónur í sakarkostnað.

M-kvk-nf H-kvk-nf H-kvk-nf